**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2019. gada \_\_ jūnijā |

.§

**Informatīvais ziņojums “Par mākslīgā intelekta risinājumu attīstību”**

TA – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Noteikt Vides aizsardzības un reģionālās attīstības ministriju (turpmāk – VARAM) par vadošo valsts pārvaldes iestādi mākslīgā intelekta (turpmāk – MI) risinājumu attīstības un ieviešanas jautājumos valsts pārvaldē.
3. Uzdot ministrijām un pašvaldībām, izstrādājot nacionālos vai nozares plānošanas dokumentus vai to grozījumus., t.sk., pašvaldības attīstības plānus, iekļaut tajos izvērtējumu par funkciju automatizāciju un MI izmantošanu.
4. Nozaru ministrijām izvērtēt funkciju automatizācijas un MI sistēmu integrāciju savos procesos 2020. līdz 2029. gadu budžeta un Eiropas Struktūrfondu fondu plānošanas procesā.
5. Pieņemt zināšanai, ka atbilstoši Eiropas komisijas Eiropas līmeņa attīstības plānam “Koordinētais plāns mākslīgā intelekta attīstībai – ražots Eiropā 2018” (*Coordinated Plan on the development of Artificial Intelligence Made in Europe – 2018*), Latvijas valsts sektora ieguldījumiem MI jāsasniedz 25 miljonus *euro* līdz 2030. gadam.
6. Valsts administrācijas skolai apzināt klātienes MI mācību kursa valsts pārvaldes darbiniekiem izveides izmaksas un iesniegt Ministru kabinetam (turpmāk – MK) priekšlikumus par tā rīkošanu līdz 2019. gada 30. decembrim.
7. Izglītības un zinātnes ministrijai (turpmāk – IzM) apzināt MI integrācijas iespējas izglītības sistēmā un sniegt attiecīgos priekšlikumus MK līdz 2019. gada   
   30. decembrim.
8. IzM sagatavot un iesniegt MK priekšlikumus Valsts pētījumu programmas izveidei Informācijas un komunikācijas tehnoloģiju (turpmāk – IKT) jomā, integrējot tajā MI komponenti līdz 2019. gada 30. decembrim.
9. IzM apzināt tiešsaistes MI mūžizglītības mācību kursa izveides izmaksas un sniegt attiecīgos priekšlikumus MK līdz 2019. gada 30. decembrim.
10. VARAM līdz 2020. gada 30. decembrim sagatavot izmaiņas Latvijas e-indeksā, papildinot to ar MI raksturojošiem rādītājiem.
11. Tieslietu ministrijai izvērtēt nepieciešamību veikt izmaiņas normatīvajā regulējumā, kas izriet no MI sistēmu arvien plašākas izmantošanas un sniegt priekšlikumus MK līdz 2019. gada 30. decembrim.
12. VARAM, sagatavojot Digitālās transformācijas pamatnostādnes, noteikt MI risinājumu ieviešanu kā vienu no publiskās pārvaldes prioritātēm līdz 2020. gada 30. decembrim.
13. VARAM izstrādāt komunikācijas plānu MI jomā valsts pārvaldei līdz 2019. gada 30. decembrim.
14. Visām valsts pārvaldes iestādēm IKT projektos publiskās pārvaldes modernizācijas ietvaros nodrošināt funkcionalitāti, kas dod iespēju publiskam sektoram ilgākais divu darba dienu laikā kopš brīža, kad ir bijusi pieejama visa lēmuma pieņemšanai nepieciešamā informācija, neprasot to obligāti iesniegt pašam iedzīvotājam vai uzņēmējam, pieņemt un izpildīt lēmumu.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

vides aizsardzības un reģionālās attīstības ministrs J.Pūce

Vīza:

valsts sekretārs E. Balševics

Ratkevičs 67026542

janis.ratkevics@varam.gov.lv